stanford-oval/wikipedia huggingface dataset:
เอไอเอ็ม-7 สแปร์โรว์
แหล่งข้อมูลอื่น

Aero Arrow Recovery Canada เก็บถาวร 2018-05-21 ที่ เวย์แบ็กแมชชีน
GlobalSecurity.org
Designation-Systems.Net
สแปร์โรว์ 1 กำลังถูกทดสอบกับเครื่องเอฟ3ดี สกายไนท์ พ.ศ. 2493
เครื่องเอฟ3เอช ดีมอนกำลังปล่อยขปนาวุธสแปร์โรว์ 3 ในปีพ.ศ. 2501
เอ็กซ์พลอยต์

การแสวงหาประโยชน์ หรือ การใช้ประโยชน์ หรือ เอ็กซ์พลอยต์ (อังกฤษ: exploit)
เป็นวิธีการหรือโค้ดที่ใช้ประโยชน์จากช่องโหว่ในซอฟต์แวร์ แอปพลิเคชัน เครือข่ายคอมพิวเตอร์ ระบบปฏิบัติการ หรือฮาร์ดแวร์ โดยปกติแล้วเพื่อจุดประสงค์ร้าย
คำภาษาอังกฤษมาจากคำกริยาว่า "to exploit" ซึ่งหมายความว่า "การใช้สิ่งใดสิ่งหนึ่งเพื่อประโยชน์ของตนเอง"
เอ็กซ์พลอยต์ออกแบบให้สามารถระบุข้อบกพร่อง หลีกเลี่ยงมาตรการรักษาความปลอดภัย เข้าถึงระบบโดยไม่ได้รับอนุญาต เข้าควบคุมระบบ ติดตั้งมัลแวร์ หรือขโมยข้อมูลสำคัญ
แม้เอ็กซ์พลอยต์เพียงอย่างเดียวอาจไม่ใช่มัลแวร์ แต่ก็เป็นพาหนะส่งมัลแวร์โดยการละเมิดความปลอดภัย
เอ็กซ์พลอยต์มีเป้าหมายอยู่ที่ช่องโหว่ ซึ่งโดยพื้นฐานแล้วคือข้อบกพร่องหรือจุดอ่อนในระบบป้องกัน
เป้าหมายทั่วไปรวมถึงระบบปฏิบัติการ เว็บเบราว์เซอร์ และแอปต่าง ๆ 
ช่องโหว่ที่ซ่อนอยู่สามารถถูกใช้ประโยชน์เพื่อทำลายความเที่ยงตรงและความมั่นคงของคอมพิวเตอร์
เอ็กซ์พลอยต์สามารถก่อพฤติกรรมที่ไม่ได้ตั้งใจหรือไม่คาดคิดในระบบ แล้วอาจละเมิดความปลอดภัยอย่างร้ายแรง
เอ็กซ์พลอยต์หลายตัวออกแบบเพื่อให้เข้าถึงระบบคอมพิวเตอร์ได้ในระดับผู้ดูแลระบบ
ผู้โจมตีอาจใช้เอ็กซ์พลอยต์หลายตัวเป็นลำดับเพื่อเข้าถึงระบบในระดับต่ำก่อน จากนั้นจึงยกระดับสิทธิ์ซ้ำแล้วซ้ำอีกจนถึงระดับผู้ดูแลระบบสูงสุด ซึ่งมักเรียกว่า "รูต"
เทคนิคการเชื่อมโยงเอ็กซ์พลอยต์หลายตัวเข้าด้วยกันเพื่อใช้โจมตีเรียกว่า เอ็กซ์พลอยต์เชน (ห่วงโซ่เอ็กซ์พลอยต์)
เอ็กซ์พลอยต์ที่ยังไม่มีใครรู้จักนอกจากคนที่ได้ค้นพบและพัฒนาขึ้นเรียกว่า ซีโร่เดย์ หรือการใช้ประโยชน์ซีโร่เดย์ (zero-day exploit, 0day)
หลังจากที่ผู้พัฒนาซอฟต์แวร์รู้ถึงเอ็กซ์พลอยต์แล้ว ก็มักจะแพตช์ช่องโหว่คือแก้ไขทำให้เอ็กซ์พลอยต์ใช้ไม่ได้อีกต่อไป
นั่นคือเหตุผลว่าทำไมแฮ็กเกอร์ผู้ร้าย (ที่เรียกว่า แฮ็กเกอร์หมวกดำ) บางคนรวมทั้งของหน่วยทหารหรือข่าวกรอง จึงไม่เผยแพร่เอ็กซ์พลอยต์ที่ตนรู้แต่เก็บไว้เป็นความลับ
วิธีทำผลประโยชน์อย่างหนึ่งก็คือ การขายเอ็กซ์พลอยต์โดยเป็นบริการ (exploit as a service)
นักวิจัยประมาณว่าการใช้เอ็กซ์พลอยต์แบบมุ่งร้ายทำให้เศรษฐกิจโลกเสียหายมากกว่า 450,000 ล้านดอลลาร์สหรัฐต่อปี (ประมาณ 15.8 ล้านล้านบาท) 
ดังนั้น องค์กรต่าง ๆ จึงเริ่มใช้ข่าวกรองภัยคุกคามทางไซเบอร์ (cyber threat intelligence) เพื่อช่วยหาช่องโหว่แล้วป้องกันไว้ก่อนเพื่อไม่ให้ถูกแฮ็ก
การจำแนกประเภท

การจำแนกเอ็กซ์พลอยต์มีหลายวิธี ที่พบมากที่สุดคือ จำแนกตามการสื่อสารกับซอฟต์แวร์ที่มีช่องโหว่
เอ็กซ์พลอยต์ระยะไกล (remote exploit) ทำงานผ่านเครือข่ายและใช้ช่องโหว่ด้านความปลอดภัยโดยไม่ต้องเข้าถึงระบบที่มีช่องโหว่มาก่อน
เอ็กซ์พลอยต์ที่เครื่อง (local exploit) ต้องอาศัยการเจาะเข้าเครื่องที่ทำมาก่อนแล้วหรือการเข้าถึงเครื่องได้จริง ๆ 
โดยมักจะเพิ่มสิทธิ์แก่บุคคลผู้เรียกใช้เอ็กซ์พลอยต์ให้สูงกว่าที่ผู้ดูแลระบบมอบให้
เอ็กซ์พลอยต์ที่โจมตีแอปไคลเอนต์ก็มีอยู่ 
โดยมักใช้เซิร์ฟเวอร์ที่ถูกดัดแปลงให้ส่งเอ็กซ์พลอยต์เมื่อแอปไคลเอนต์เข้าใช้บริการ
รูปแบบสามัญของเอ็กซ์พลอยต์โจมตีแอปไคลเอนต์ก็คือการใช้ประโยชน์จากเบราว์เซอร์
การใช้ประโยชน์จากไคลเอนต์อาจต้องมีการโต้ตอบกับผู้ใช้ ดังนั้นจึงอาจมีการหลอกลวงทางวิศวกรรมสังคม
การจำแนกอีกแบบหนึ่งคือตามการกระทำต่อระบบที่มีช่องโหว่รวมทั้งการเข้าถึงข้อมูลโดยไม่ได้รับอนุญาต การเรียกใช้โค้ดตามอำเภอใจ หรือการปฏิเสธการให้บริการ
การโจมตีด้วยเอ็กซ์พลอยต์มักจะจัดประเภทและตั้งชื่อ
ตามประเภทของช่องโหว่ที่ใช้ประโยชน์ ไม่ว่าจะเป็นแบบในเครื่อง/ระยะไกล และผลลัพธ์ของการเรียกใช้เอ็กซ์พลอยต์ 
(เช่น การเพิ่มสิทธิ์ [EoP], การโจมตีโดยปฏิเสธการให้บริการ [DoS], การปลอมตัว [spoofing])
การจำแนกประเภท > ซีโร่คลิก

การโจมตีแบบซีโร่คลิก (zero-click) คือ เอ็กซ์พลอยต์ที่ไม่ต้องได้การโต้ตอบจากผู้ใช้เพื่อจะทำงาน คือผู้ใช้ไม่ต้องกดแป้นพิมพ์หรือคลิกเมาส์
ตัวอย่างคือ FORCEDENTRY เป็นเอ็กซ์พลอยต์ความปลอดภัยซีโร่คลิกที่พัฒนาโดยบริษัทอิสราเอล NSO Group เพื่อใช้ติดตั้งสปายแวร์เพกาซัส ซึ่งเป็นเอ็กซ์พลอยต์ที่ใช้อย่างแพร่หลายกับอุปกรณ์ไอโอเอสของแอปเปิล 
ต่อมาปลายปี  2021 จึงถูกค้นพบโดยองค์กรอื่น
เอ็กซ์พลอยต์เช่นนี้มักเป็นที่ต้องการมากที่สุด (โดยเฉพาะในตลาดเอ็กซ์พลอยต์ใต้ดิน) เนื่องจากเหยื่อทั่วไปไม่มีทางรู้ตัวว่าถูกแฮ็ก
ในปี 2022 มีรายงานว่า NSO Group และบริษัทอื่น ๆ ขายเอ็กซ์พลอยต์แบบซีโร่คลิกให้แก่รัฐบาลอย่างหลากหลายเพื่อแฮ็กเข้าโทรศัพท์ส่วนบุคคล
ดูเพิ่ม

ความมั่นคงคอมพิวเตอร์
ไวรัสคอมพิวเตอร์
โครงการเมทาสปลอยต์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Computer security exploits
เอไอเอ็ม-54 ฟีนิกซ์

|  เอไอเอ็ม-54 ฟีนิกซ์  |
| --- | --- |

ชนิด: อาวุธปล่อยอากาศสู่อากาศพิสัยไกล
แหล่งกำเนิด:  สหรัฐอเมริกา
บทบาท
ประจำการ: ปลดประจำการเมื่อวันที่ 30 กันยายน พ.ศ. 2547
ผู้ใช้งาน: กองทัพเรือสหรัฐ (retired)  อิหร่าน
ประวัติการผลิต
บริษัทผู้ผลิต: ฮิวจ์ส แอร์คราฟท์ คอมพานี  เรย์ธีออน คอร์เปอเรชั่น
มูลค่าต่อหน่วย: 477,131 ดอลลาร์สหรัฐ
ข้อมูลจำเพาะ
มวล: 450-470 กิโลกรัม
ความยาว: 4 เมตร
เส้นผ่าศูนย์กลาง: 380 มิลลิเมตร
ความยาวระหว่างปลายปีก: 910 มิลลิเมตร
หัวรบ: ระเบิดแรงสูง 61 กิโลกรัม
กลไกการจุดชนวน: ชนวนกะระยะ

เครื่องยนต์: เครื่องยนต์จรวดเชื้อเพลิงแข็ง
พิสัยปฏิบัติการ: 184 กิโลเมตรขึ้นไป
ความเร็วสูงสุด: 5 มัค
ระบบนำวิถี: ติดตามด้วยเรดาร์และเรดาร์กึ่งปฏิบัติ
ฐานยิง: เอฟ-14 ทอมแคท
เอไอเอ็ม-54 ฟีนิกซ์ (อังกฤษ: AIM-54 Phoenix) เป็นขีปนาวุธอากาศสู่อากาศนำวิถีด้วยเรดาร์พิสัยไกลที่สามารถบรรทุกได้มากถึงหกลูก มันเคยถูกใช้ในกองทัพเรือสหรัฐฯ และในปัจจุบันใช้โดยเครื่องบินขับไล่เอฟ-14 ทอมแคทของกองทัพอากาศอิหร่านซึ่งเป็นอากาศยานลำเดียวที่สามารถบรรทุกได้
เอไอเอ็ม-54 เดิมทีถูกพัฒนาในช่วงต้นปีพ.ศ. 2503 สำหรับเครื่องบินเอฟ-111บีที่ถูกยกเลิกและมีพื้นฐานมาจากโครงการอีเกิลสำหรับยกเลิกเอฟ-6ดี มิสไซเลอร์ ทั้งสองมีพื้นฐานมาจากความคิดเพื่อให้อากาศยานบรรทุกขีปนาวุธพิสัยใกล้ที่ช้าและไม่คล่องตัวทำการตอบโต้เครื่องบินทิ้งระเบิดที่บรรทุกขีปนาวุธมาด้วย มันไม่ถูกใช้ในระยะใกล้
ประวัติ

ขีปนาวุธฟีนิกส์เป็นอาวุธปล่อยอากาศสู่อากาศพิสัยใกล้เพียงแบบเดียวของสหรัฐฯ และเป็นขีปนาวุธที่สามารถจัดการเป้าหมายได้มากกว่าหนึ่ง
อากาศยานของสหรัฐฯ ส่วนใหญ่จะใช้ขีปนาวุธที่มีขนาดเล็กและราคาถูกกว่าซึ่งคือเอไอเอ็ม-7 สแปร์โรว์ การนำวิถีของสแปร์โรว์ต้องการอากาศยานที่ใช้เรดาร์ของมันเพื่อชี้เป้าไม่เช่นนั้นมันก็จะสูญเสียเป้าหมาย วิธีนี้หมายความว่าอากาศยานไม่มีความสามารถในการตรวจหาในขณะที่สนับสนุนสแปร์โรว์ที่ยิงออกไปซึ่งมันลดประสิทธิภาพในการระวังตัวของเครื่องบิน
เรดาร์ของเครื่องทอมแคทสามารถติดตามเป้าหมายได้มากถึง 24 เป้าในโหมดสแกน ด้วยการเลือกเป้าหมาย 6 เป้าหมายที่จะยิงโดยเอไอเอ็ม-54 นักบินหรือผู้ควบคุมเรดาร์จะสามารถยิงขีปนาวุธฟีนิกซ์เมื่อตัวแปรเข้าที่ หน้าจอขนาดใหญ่ของห้องผู้ควบคุมเรดาร์จะแสดงข้อมูลมากมายให้กับลูกเรือและที่สำคัญกว่านั้นเอดับบลิวจี-9 จะสามารถมองหาเป้าหมายอย่างต่อเนื่องหลังจากที่ยิงขีปนาวุธฟีนิกซ์ไปแล้ว
การแบ่งข้อมูลทำให้เครื่องทอมแคทของกองทัพเรือสหรัฐฯ มีข้อมูลร่วมกันและในช่วงปฏิบัติการดีเซิร์ทชีลด์เมื่อปีพ.ศ. 2533 ระบบนี้ก็ได้รับการพัฒนาและเครื่องทอมแคทก็สามารถแบ่งข้อมูลให้กับลำอื่นได้เพื่อเพิ่มการระวังในสถานการณ์ เอฟ-14ดีได้เข้าประจำการด้วยระบบแบ่งข้อมูลที่ดีขึ้นโดยมีภาพในห้องนักบิน
การนำวิถี

ฟีนิกซ์มีรูปแบบนำวิถีมากมายและสามารถทำระยะได้มากที่สุดโดยใช้เรดาร์เอดับบลิวจี-9 ของเอฟ-14 (หรือเรดาร์เอพีจี-71 ในเอฟ-14บีและเอฟ-14ดี) เมื่อมันไต่ระดับระหว่าง 80,000 และ 100,000 ฟุตโดยมีความเร็วเกือบ 5 มัค ด้วยการใช้ความสูงเพื่อเพิ่มแรงจลน์ ขีปนาวุธจะดำดิ่งตรงไปที่เป้าหมายและมันจะเริ่มขั้นตอนสุดท้าย คือการเริ่มระบบเรดาร์สำหรับการบินช่วงสุดท้าย
เมื่อเทียบกับอาวุธปล่อยอากาศสู่อากาศพิสัยกลางนำวิถีด้วยเรดาร์เอไอเอ็ม-120 แอมแรมที่ใช้คอมพิวเตอร์ดิจอตอลช่วยในการเข้าปะทะกับเป้าหมาย มันสามารถรับข้อมูลเพิ่มจากเครื่องบินก่อนที่จะใช้ตัวค้นหาเพื่อเข้าสู่ขั้นตอยสุดท้าย
การผสมผสานของเอไอเอ็ม-54/เอดับบลิวจี-9 เป็นความสามารถในการปะทะเป้าหมายหลายเป้าได้เป็นครั้งแรก (มากถึง 24 เป้าหมาย) และยิงขีปนาวุธออกไปได้มากถึง 6 ลูกเกือบพร้อมกัน ขีปนาวุธขนาด 1,000 ปอนด์จะถูกติดตั้งด้วยหัวรบแบบทั่วไป โครงสร้างของมันเป็นเหมือนเอไอเอ็ม-47 ฟอลคอนที่ใหญ่ เครื่องบินสามารถติดตั้งได้ 4 ลูกที่ใต้ท้องและอีก 2 ลูกใต้ปีกแต่ละข้าง ฟีนิกซ์สามารถติดตั้งพร้อมกันได้มากสุด 6 ลูกและใช้ราวปล่อยที่มีนำหนักมากว่า 8,000 กิโลกรัมหรือสองเท่าของขีปนาวุธสแปร์โรว์ ดังนั้นฟีนิกซ์จึงมักติดตั้งครั้งแรก 4 ลูกพร้อมกับ สแปร์โรว์และไซด์ไวน์เดอร์อย่างละ 2 ลูก มีรายงานว่าเอฟ-14 ไม่สามารถลงจอดบนเรือบรรทุกเครื่องบินพร้อมฟีนิกซ์ทั้ง 6 ลูกได้
ขีปนาวุธป้องกันกองเรือพิสัยใกล้

ฟีนิกซ์ถูกออกแบบมาเพื่อป้องกันหมวดเรือบรรทุกเครื่องบินจากภัยต่างๆ รวมทั้งขีปนาวุธร่อน พิสัยและความสามารถในการบินของมันทำให้ทำการป้องกันได้จากระยะไกล ในช่วงที่สงครามเย็นดุเดือด ภัยร้ายแรงยังมาจากเครื่องบินทิ้งระเบิดอย่างตู-16 แบดเจอร์และตู-22เอ็ม แบ็คไฟร์ที่ติดตั้งขีปนาวุธร่อนความเร็วสูงและอีเอ็มซีหลายแบบ ฟีนิกซ์ที่ได้รับการพัฒนาอย่างเอไอเอ็ม-54ซีถูกพัฒนาให้จัดการกับเป้าหมายที่เป็นอาวุธจากเครื่องบินได้ดียิ่งขึ้น และการพัฒนายังรวมทั้งความสามารถในการตั้งโปรแกรมใหม่ เป็นที่คิดกันว่าฟีนิกซ์มีพื้นฐานมาจากเอไอเอ็ม-47 เอไอเอ็ม-47 นั้นถูกสร้างขึ้นมาเพื่อทดสอบเครื่องบินสกัดกั้นล็อกฮีด วายเอฟ-12 เพื่อเป็นอาวุธให้กับเอสอาร์-71 แบล็คเบิร์ด
กองทัพอากาศสหรัฐได้เลิกใช้ทั้งเอไอเอ็ม-47 และเอไอเอ็ม-54 สหรัฐๆม่มีขีปนาวุธใดมาทดแทนจนกระทั่งมีการนำเอาเอไอเอ็ม-120 แอมแรมมาใช้ รุ่นล่าสุดคือเอไอเอ็ม-120ซี-7 ที่มีพิสัย 116 กิโลเมตรซึ่งก็ยังด้อยกว่าเอไอเอ็ม-54 ที่ถูกปลดประจำการไปแล้ว
เมื่อร่วมกับเรดาร์เอดับบลิวจี-9 ที่ใช้ในเอฟ-111บีและเอฟ-14 ทอมแคทมันจึงเป็นขีปนาวุธที่ใหญ่ที่สุดและทรงพลังที่สุดเท่าที่เคยใช้บนเครื่องบินขับไล่
ผลสืบเนื่อง

เอไอเอ็ม-54 ฟีนิกซ์ถูกปลดประจำการจากกองทัพเรือสหรัฐในวันที่ 30 กันยายน พ.ศ. 2547 เอฟ-14 ทอมแคทถูกปลดประจำการในวันที่ 22 กันยายน พ.ศ. 2549 พวกมันถูกแทนที่โดยเอไอเอ็ม-120 ที่ใช้บนเอฟ/เอ-18อี/เอฟ ซูเปอร์ฮอร์เน็ท ทั้งเอฟ-14 และเอไอเอ็ม-54 ยังคงทำหน้าที่ต่อในกองทัพอากาศสาธารณรัฐอิสลามอิหร่าน
แม้ว่าจะมีความสามารถที่มากกว่า ฟีนิกซ์ก็ไม่ค่อยได้ใช้รบจริงๆ มีการยิงเพียงสองครั้งเท่านั้นและไม่มีการยืนยันว่าเป้าหมายถูกทำลาย แม้ว่าเอฟ-14 ของอิหร่านจะทำแต้มได้มากก็ตามในสงครามอิหร่าน-อิรัก[ต้องการอ้างอิง] เอฟ-15 อีเกิลของกองทัพอากาศทำหน้าที่การบินรบรักษาเขตในปฏิบัติการพายุทะเลทรายเมื่อปีพ.ศ. 2534 เนื่องมาจากเอฟ-15 มีความสามารถในการแยกแยะมิตรและศัตรูบนพื้น ทอมแคมนั้นไม่สามารถทำได้ตามกฎการปะทะเพื่อที่จะยิงเป้าหมายที่อยู่เลยการมองเห็น จากการสรรค์สร้างและใช้งาน ฟีนิกซ์กล่าวได้ว่ามันประสบความสำเร็จอย่างมาก อย่างไรก็ตามมันเป็นขีปนาวุธจากตระกูลฟอลคอนเพียงรุ่นเดียวที่ยังเหลืออยู่ มันไม่ได้ถูกใช้โดยชาติอื่น (นอกจากอิหร่าน) มันมีขนาดใหญ่ หนัก แพง และใช้งานได้ยากในการต่อสู้ระยะใกล้เมื่อเทียบกับสแปร์โรว์หรือแอมแรม
เอไอเอ็ม-54 ฟีนิกซ์ในอิหร่าน

ทางฝั่งตะวันตกมีข้อมูลน้อยมากเกี่ยวกับการใช้เอฟ-14เอ ทอมแคททั้ง 79 ลำของอิหร่าน ยกเว้นหนังสือที่ตีพิมพ์โดยสำนักพิมพ์ออสเพรย์ที่มีชื่อว่า"การรบของเอฟ-14 ทอมแคทของอิหร่าน" (Iranian F-14 Tomcats in Combat) ที่เขียนโดยทอม คูเปอร์และฟาร์ซาด บิชอป การค้นคว้าส่วนใหญ่ที่ถูกบันทึกไว้ในหนังสือเล่มนี้มีพื้นเรื่องมาจากการสัมภาษน์นักบินและรวมทั้งคำวิจารณ์อีกด้วย
มีรายงานมากมายที่แตกต่างถึงขีปนาวุธ 285 ลูกที่มอบให้กับอิหร่าน ในสงครามอิหร่าน-อิรักตั้งแต่ปีพ.ศ. 2523-2531 มีข่าวลือว่าช่างเทคนิคของสหรัฐได้ก่อวินาศกรรมเครื่องบินและอาวุธก่อนที่พวกมันจะออกจากประเทศหลังจากการปฏิวัติอิหร่านเมื่อปีพ.ศ. 2522 ทำให้เป็นไปไม่ได้ที่เครื่องบินจะยิงขีปนาวุธ อย่างไรก็ตามกองทัพอากาศอิหร่านสามารถทำการซ่อมแซมความเสียหายให้กับเครื่องบินบางลำเท่านั้น
บางแหล่งข้อมูลของฝั่งตะวันตกอ้างว่ามันดูไม่เหมือนว่าฟีนิกซ์ถูกใช้อย่างเป็นทางการ อย่างแรกด้วยความยุ่งยากของขีปนาวุธและระบบควบคุมการยิง อิหร่านจึงได้จ้างช่างเทคนิคชาวอเมริกันมากมายมาทำการแก้ไข พวกเขาได้รับความรู้ในการใช้งานและดูแลรักษาระบบอาวุธที่ซับซ้อนจากช่างเหล่านั้น นอกจากนั้นการที่ไม่มีการสนับสนุนทางวิศวกรรมจากฮิวจ์ส แอร์คราฟท์ อะไหล่ และการพัฒนา ทำให้แม้กระทั่งช่างที่มีความชำนาญก็ยังไม่สามารถใช้งานอาวุธได้อย่างเต็มที่
รายงานมากมายอ้างว่าการใช้เอฟ-14 ส่วนมากนั้นใช้ทำหน้าที่แจ้งเตือนล้วงหน้าทางอากาศโดยมีเครื่องบินขับไล่คอบคุ้มครอง อย่างไรก็ตามคูเปอร์อ้างว่ากองทัพอากาศอิหร่านใช้เอฟ-14 เป็นเครื่องบินขับไล่สกัดกั้น และในเวลาเดียวกันก็เป็นเครื่องบินขับไล่ที่ใช้เอไอเอ็ม-54 ทำการสังหารได้ 60-70 แต้ม เอฟ-14 มักถูกใช้เพื่อป้องกันเครื่องบินบรรทุกเชื้อเพลิงของอิหร่านที่คอยสนับสนุนการเข้าโจมตีอิรัก และตรวจตราแนวชายแดนด้วยเรดาร์ นอกจากนั้นเอฟ-14 ยังถูกดัดแปลงให้เป็นเครื่องบินแจ้งเตือนล่วงหน้า
ผู้สนับสนุนสิ่งนี้อ้างในความจริงที่ว่า ในสงครามอ่าวนักบินอิรักจะหนีทันทีเมื่อนักบินเอฟ-14 ของอเมริกันล็อกตำแหน่งพวกเขาด้วยเรดาร์เอเอ็น-เอดับบลิวจี-9 ซึ่งเสนอว่านักบินอิรักได้เรียนรู้ที่จะหลีกเลี่ยงเอฟ-14 มีการโต้เถียงที่ว่าเครื่องบินขับไล่ทั้งหมดของอิรักจะหนีไปโดยไม่สนใจว่าเครื่องบินที่พวกเขาเข้าปะทะเป็นชนิดใด กองทัพอากาศสหรัฐจะมีชัยเหนือการฝ่ายอิรักทางอากาศด้วยเอฟ-15 อีเกิลมากกว่าเอฟ-14 ที่อยู่ในบริเวณเดียวกัน
ตามที่คูเปอร์กล่าว กองทัพอากาศอิหร่านสามารถใช้เอฟ-14 และเอไอเอ็ม-54 ตลอดสงครามอิรัก-อิหร่าน แม้ว่าจะมีหลายลำที่ไม่สามารถขึ้นบินได้ แย่กว่านั้นในปีพ.ศ. 2530 เอไอเอ็ม-54 เหลือจำนวนน้อยมากโดยมีน้อยกว่า 50 ลูกที่ยังใช้งานได้ ขีปนาวุธนั้นต้องใช้แบทเตอรี่ความร้อนอันใหม่ซึ่งหาซื้อได้จากสหรัฐเท่านั้น ท้ายสุดอิหร่านก็หาซื้อจนได้อย่างลับๆ โดยมีมูลค่าลูกละ 10,000 ดอลลาร์สหรัฐ อิหร่านได้รับชิ้นส่วนอะไหล่ของทั้งเอฟ-14 และเอไอเอ็ม-54 จากหลายแหล่งในสงครามอิหร่าน-อิรัก และยังได้รับอยู่หลังจากสงครามจบลง[ต้องการอ้างอิง] อิหร่านเริ่มโครงการทางอุตสหกรรมเพื่อสร้างอะไหล่ให้กับเครื่องบินและขีปนาวุธของพวกเขา แม้ว่ามีการอ้างว่าไม่มีทางที่เอฟ-14 และเอไอเอ็ม-54 จะทำงานได้หากขาดแหล่งอะไหล่ มันก็มีหลักฐานที่ว่าอิหร่านยังคงผลิตอะไหล่อย่างลับๆ
การใช้เอไอเอ็ม-54 ฟีนิกซ์ของอเมริกา

ในเหตุการณ์ที่อ่าวซิดร้าในปีพ.ศ. 2524 ซึ่งมีเอฟ-14 ของอเมริกายิงเครื่องซุคฮอย ซู-22 2 ลำของลิเบียตก มีการเข้าใจว่าเป็นการใช้เอไอเอ็ม-54 อย่างไรก็ตามการปะทะเกิดขึ้นในระยะใกล้โดยการใช้เอไอเอ็ม-9 ไซด์ไวน์เดอร์ เอฟ-14 ลำอื่นของสหรัฐที่เข้าปะทะในอ่าวซิดร้าเมื่อปีพ.ศ. 2532 เป็นการใช้เอไอเอ็ม-7 สแปร์โรว์และไซด์ไวน์เดอร์ แต่ไม่มีการใช้ฟีนิกซ์เลย
ในการฝึกฟีนิกซ์ได้ยิงหุ่นจำลองจากระยะ 212 กิโลเมตรตกเมื่อเดือนมกราคม พ.ศ. 2522 ในอิหร่าน
ในวันที่ 5 มกราคม พ.ศ. 2542 เอฟ-14 สองลำของสหรัฐได้ยิงเอไอเอ็ม-54 สองลูกใส่มิก-25 ของอิรักในทางตะวันออกเฉียงใต้ของแบกแดด แต่ทั้งสองลูกพลาดเป้า
ในวันที่ 9 กันยายน พ.ศ. 2542 เอฟ-14 อีกลำของสหรัฐได้ยิงเอไอเอ็ม-54 ใส่มิก-23 ของอิรักซึ่งมุ่งหน้ามายังทางใต้ในเขตห้ามบินจากฐานบินอัล ทากัดดัมทางตะวันตกของแบกแดด ขีปนาวุธนั้นพลาดเป้าและตกลงสู่พื้นดิน
ดูเพิ่ม

เอไอเอ็ม-4 ฟอลคอน
เอไอเอ็ม-7 สแปร์โรว์
เอ็มบีดีเอ เมเทโอร์
เอไอเอ็ม-120 แอมแรม
เอไอเอ็ม-9 ไซด์ไวน์เดอร์
วิมเปล อาร์-33
แหล่งข้อมูลอื่น

Directory of U.S. Military Rockets and Missiles: AIM-54
FAS AIM-54 page เก็บถาวร 2016-03-04 ที่ เวย์แบ็กแมชชีน
NASA Dryden Flight Research Center - Phoenix Missile Hypersonic Testbed เก็บถาวร 2012-01-30 ที่ เวย์แบ็กแมชชีน
เอไอเอ็ม-54เอถูกปล่อยออกจากเอ็นเอ-3เอในปีพ.ศ. 2509
เอไอเอ็ม-54 ฟีนิกซ์หลังจากถูกยิง
เอไอเอ็ม-54 ฟีนิกซ์กำลังถูกติดตั้งเข้ากับปีกของเอฟ-14 (ยังไม่ได้ติดตั้งปีกหน้าของขีปนาวุธ)
เอ็กซีคิวชั่นแนล

| --- | --- |
เอ็กซีคิวชั่นแนล มหาสงครามออนไลน์ถล่มจักรวาล
  ปกรวมเล่ม 1
ชื่อ: เอ็กซีคิวชั่นแนล มหาสงครามออนไลน์ถล่มจักรวาล
ชื่ออังกฤษ: EXEcutional
แนว: แอ็คชั่น, คอมเมดี้
 
หนังสือการ์ตูน 
ผู้แต่ง: ภานุวัฒน์ วัฒนนุกูล
สำนักพิมพ์:  สยามอินเตอร์คอมิกส์
นิตยสาร:  ซีคิดส์
ตีพิมพ์เมื่อ: 17 กรกฎาคม 2549 – 18 กรกฎาคม 2565
จำนวนเล่ม: 50 เล่ม(จบ) (+ 2 เล่มพิเศษ)
บทความนี้อยู่ในประเภทการ์ตูนไทย
เอ็กซีคิวชั่นแนล มหาสงครามออนไลน์ถล่มจักรวาล (อังกฤษ: EXEcutional) เป็นการ์ตูนไทยรูปแบบคอมิกส์ ผลงานของ ภานุวัฒน์ วัฒนนุกูล ผู้เขียน ตำนานป่วนก๊วนนางฟ้า ตีพิมพ์ในนิตยสารการ์ตูนรายสัปดาห์ซีคิดส์ของสำนักพิมพ์สยามอินเตอร์คอมิกส์ ลงต่อเนื่องฉบับเว้นฉบับ โดยเริ่มตีพิมพ์ตั้งแต่ พ.ศ. 2549 กระทั่งซีคิดส์เลิกวางจำหน่ายในปี 2559 ก็พิมพ์ต่อมาในแบบรวมเล่มเป็นหลักจนถึง ปี 2565 มีความยาว 50 เล่ม(จบ) และมีเล่มพิเศษ 1 เล่มคือ เล่ม 15.5 และมีนิยายออกมา 3 เล่ม และมีเล่ม               Executional Remaster 8 เล่ม มีเล่ม Limited Edition ทั้งหมด 3 เล่ม
อนึ่ง การ์ตูนชุดเอ็กซีคิวชั่นแนล ยังได้มีเผยแพร่ในสื่ออื่น ในรูปแบบของเกมบนโทรศัพท์มือถือ
โครงเรื่อง

บทความหลัก: รายชื่อตอนในเอ็กซีคิวชั่นแนล
เรื่องย่อ:เรื่องของอนาคตอันใกล้ ที่มีเกม NEO UNIVERSE เกมออนไลน์ที่จะส่งจิตของผู้เล่นเข้าสู่ไซเบอร์สเปซ และผจญภัยในโลกแฟนตาซีเสมือนจริง "กานดา" หนุ่มน้อย(ที่ชื่อเหมือนผู้หญิง) ได้รับของขวัญเป็นเครื่องเล่นเกมนี้จากพี่ชายซึ่งมีตำแหน่งเป็น GM ของเกม แต่แทนที่จะเข้าเกมไปเป็น GM กับพี่ชาย พ่อหนุ่มกานดากลับจับพลัดจับผลูไปเข้าร่วม "กองกำลังต่อต้าน GM" แทนซะงั้น!
แล้วกานดาก็ได้กระโจนลงไปในโลกของการผจญภัยสุดเพี้ยน ทั้งผู้คนและอาชีพประหลาดๆ ในเกม ทั้งสไลม์ที่แข็งแกร่งสุดๆ ทั้งGMสุดป่าเถื่อนที่ข่มเหงรังแกผู้เล่น แล้วมันจะได้ถล่มจักรวาลตามที่เขียนไว้ในชื่อเรื่องหรือไม่
ตัวละคร

บทความหลัก: ตัวละครในเอ็กซีคิวชั่นแนล
กานดา
วิริยา(กระต่าย)​
เกษม
ไวพจน์
นันทกร(เป็ด)
ภัสสร
มัจฉา
อัษฎา
วิศนะ
มินท์
วันเดอแมน
พัมพ์กิ้น
โฮลี่ออเดอร์
แครอท
บร็อคโคลี่
เกียร์
การ์ลิค
เลม่อน
รีลิส
ปิ่น
พิสุดา
ซอไบรท์
เรม
จูเลียน
จันทรวารี
เมลทันเเม็ค
พิมพจน์
ฮาจาน
เดฟ
วัลเคน
เอ็ดเว็ด
เอเซเคียว
รามิเรซ
ศัพท์เฉพาะในเรื่อง

ESP
เป็นความสามารถพิเศษของแต่ละบุคคลซึ่งแต่ละคนจะมีไม่เหมือนกัน บางคนอาจจะมีหรือไม่มีก็ได้ แต่ส่วนใหญ่พบผู้ที่มีESPน้อยกว่ากว่าที่ไม่มี ความสามารถของESP เช่น การหลบหลีก การคิด การวิเคราะห์ ESPถือว่าเป็นข้อดีของบุคคลนั้น แต่บางคนก็มองว่าเป็นข้อเสียก็ได้ ซึ่งมีคนที่พยายามจะจบเกมให้เร็วที่สุดเพื่อจะลบล้างESPออกจากมนุษย์ทั้งหมด
GM
ในเกมนี้GMจะไม่เหมือนกับเกมอื่นๆที่คอยทำหน้าที่ดูแลผู้เล่น แต่จะสามารถเคลื่อนไหวได้อย่างอิสระตามกฎของRuler จะฆ่ากันเองก็ได้หรือจะฆ่าเพลเยอร์ก็ได้
EXE
เป็นลาสท์บอสในเกมนีโอยูนิเวิร์ส ซึ่งเป็นเพลเยอร์ที่มีESPสมบูรณ์แบบทั้งสามสาย มนุษย์ที่EXEเห็นคนแรกคือกานดา และเป็นคนกระตุ้นESPของกานดา EXE มีอีกชื่อหนึ่งที่ใช้เรียกแทนคือ แมวของชเรอดิงเงอร์
Key master
มีหน้าที่มอบกุญแจให้กับผู้เล่นที่เหมาะสมเพื่อนำไปสู่หนทางการจบเกม และมีอาวุธประจำตัวที่ทรงพลังแต่อิสระต่างๆจะไม่เท่าGM ซึ่งไม่สามารถฆ่าคนมั่วซั่วได้
EXEcutioner
AI ระดับสูงที่เป็นลูกน้องของ EXE ซึ่งมีหน้าที่ไล่ล่า Player ใน NU มีลักษณะทางสติปัญญาและความคิดเหมือนมนุษย์ทุกอย่างและเป็นตัวอันตรายยากที่จะกำจัด
NPC
มีหน้าทีช่วยเหลือ Player ใน NU ซึ่งจะมีหลายอาชีพมากมาย เช่น พ่อค้า ช่างตีอาวุธ ฯลฯ ซึ่งในเกม NU สามารถเพิ่มความสนิทสนมกับ NPC และ NPC บ้างตัวจะมีคนควบคุมหรือได้ตำแหน่ง NPC ได้ แต่ห้ามทำอะไรเกินขอบเขตของ NPC เพราะจะโดน The ruler ลบจากเกมได้
The rulerคือ AIอัจฉริยะ เปรียบเสมือนผู้ควบคุมทุกสิ่งใน NU เปรียบได้เหมือนกับต้นไม้ขนาดใหญ่ที่รากไม้แพร่กระจายไปทั่ว
การจัดจำหน่าย

สำนักพิมพ์สยามอินเตอร์คอมิกส์ได้รวบรวมเนื้อหาของการ์ตูนไทย ชุด เอ็กซีคิวชั่นแนล ที่ได้ตีพิมพ์ในนิตยสารซีคิดส์แล้ว มาจัดพิมพ์ใหม่ในแบบรวมเล่ม ซึ่งปัจจุบันตีพิมพ์ออกมาแล้ว 50 เล่ม ดังลำดับวันที่จัดจำหน่ายต่อไปนี้ (เรียงตามวันที่จัดจำหน่ายครั้งแรก)[ต้องการอ้างอิง]
เล่มที่ 1  จำหน่ายวันที่ 17 กรกฎาคม พ.ศ. 2549
เล่มที่ 2  จำหน่ายวันที่ 27 กันยายน พ.ศ. 2549
เล่มที่ 3  จำหน่ายวันที่ 21 ตุลาคม พ.ศ. 2549
เล่มที่ 4  จำหน่ายวันที่ 27 พฤศจิกายน พ.ศ. 2549
เล่มที่ 5  จำหน่ายวันที่ 23 มีนาคม พ.ศ. 2550
เล่มที่ 6  จำหน่ายวันที่ 4 เมษายน พ.ศ. 2550
เล่มที่ 7  จำหน่ายวันที่ 9 สิงหาคม พ.ศ. 2550
เล่มที่ 8  จำหน่ายวันที่ 16 พฤศจิกายน พ.ศ. 2550
เล่มที่ 9  จำหน่ายวันที่ 30 พฤษภาคม พ.ศ. 2551
เล่มที่ 10 จำหน่ายวันที่ 29 สิงหาคม พ.ศ. 2551
เล่มที่ 11 จำหน่ายวันที่ 30 มกราคม พ.ศ. 2552
เล่มที่ 12 จำหน่ายวันที่ 22 เมษายน พ.ศ. 2552
เล่มที่ 13 จำหน่ายวันที่ 20 ตุลาคม พ.ศ. 2552
เล่มที่ 14 จำหน่ายวันที่ 19 กุมภาพันธ์ พ.ศ. 2553
เล่มที่ 15 จำหน่ายวันที่ 26 มิถุนายน พ.ศ. 2553
เล่มที่ 16 จำหน่ายวันที่ 28 มกราคม พ.ศ. 2554
เล่มที่ 17 จำหน่ายวันที่ 28 มีนาคม พ.ศ. 2554
เล่มที่ 18 จำหน่ายวันที่ 6 ตุลาคม พ.ศ. 2554
เล่มที่ 19 จำหน่ายวันที่ 19 ธันวาคม พ.ศ. 2554
เล่มที่ 20 จำหน่ายวันที่ 26 เมษายน พ.ศ. 2555
เล่มที่ 21 จำหน่ายวันที่ 28 สิงหาคม พ.ศ. 2555
เล่มที่ 22 จำหน่ายวันที่ 12 กุมภาพันธ์ พ.ศ. 2556
เล่มที่ 23 จำหน่ายวันที่ 1 กรกฎาคม พ.ศ. 2556
เล่มที่ 24 จำหน่ายวันที่ 22 ตุลาคม พ.ศ. 2556
เล่มที่ 25 จำหน่ายวันที่ 24 พฤษภาคม พ.ศ. 2557
เล่มที่ 26 จำหน่ายวันที่ 20 ตุลาคม พ.ศ. 2557
เล่มที่ 27 จำหน่ายวันที่ 1 เมษายน พ.ศ. 2558
เล่มที่ 28 จำหน่ายวันที่ 3 กันยายน พ.ศ. 2558
ดูเพิ่ม

ซีคิดส์
แหล่งข้อมูลอื่น

การ์ตูนไทยสตูดิโอ
แม่แบบ:เอ็กซีคิวชั่นแนล
เอ็กซ์ตรีมรูลส์ (2017)

เอ็กซ์ตรีมรูลส์ (2017) (อังกฤษ: Extreme Rules (2017)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ซึ่งจัดเป็นครั้งที่9 โดยมีกำหนดจัดวันที่ 4 มิถุนายน ค.ศ. 2017 ที่สนามRoyal Farms Arena ที่เมืองบัลติมอร์, รัฐแมริแลนด์ สหรัฐอเมริกา
ผล

| ลำดับ |  | กำหนด | เวลา |
| --- | --- | --- | --- |
| 1P | Kalisto ชนะ Apollo Crews (พร้อม Titus O'Neil) | แมตช์ปล้ำเดี่ยว | 9:40 |
| 2 | The Miz (พร้อม Maryse) ชนะ Dean Ambrose (c) | ชิงแชมป์ WWE Intercontinental Championship หาก Ambrose ทำฟาล์วจะเสียแชมป์ทันที | 20:00 |
| 3 | Rich Swann และ Sasha Banks ชนะ Noam Dar และ Alicia Fox | แท็กทีมผสม | 6:20 |
| 4 | Alexa Bliss (c) ชนะ Bayley | แมตช์ไม้เคนโด้บนเสาเวที ชิงแชมป์ WWE Raw Women's Championship | 5:10 |
| 5 | Cesaro and Sheamus ชนะ The Hardy Boyz (Jeff และ Matt Hardy) (c) โดยปีนออกจากกรง | ปล้ำในกรงเหล็กชิงแชมป์ WWE Raw Tag Team Championship | 15:00 |
| 6 | Neville (c) ชนะ Austin Aries | ซับมิสชั่นแมตช์ ชิงแชมป์ WWE Cruiserweight Championship | 17:35 |
| 7 | Samoa Joe ชนะ Roman Reigns, Seth Rollins, Finn Bálor, และ Bray Wyatt | เอ็กซ์ตรีมรูลส์แมตช์ 5 เส้า หาผู้ท้าชิงอันดับ1 ชิงแชมป์ WWE Universal Championship | 29:15 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  P –  หมายถึงโชว์ก่อนเริ่มรายการ
ดูเพิ่ม

เอ็กซ์ตรีมรูลส์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Extreme Rules Official Website
เอ็กโซเซต์

| --- | --- |

เอ็กโซเซต์
ประเทศผู้ผลิต:  ฝรั่งเศส
ประเภท: ขีปนาวุธต่อต้านเรือ (ASM)
ประจำการ: ค.ศ. 1973
ความยาว: 4.7 เมตร
น้ำหนักรวม: 670 กิโลกรัม
หัวรบ: 165 กิโลกรัม
ความเร็ว: 0.93 มัค (319 เมตร/วินาที)
พิสัยยิง: 70–180 กิโลเมตร

เอ็กโซเซต์ (อังกฤษ: Exocet)  เป็นขีปนาวุธต่อต้านเรือ สามารถยิงจากรถบรรทุก, เรือดำน้ำ และอากาศยาน เอ็กโซเซต์ถูกสร้างและพัฒนาโดยบริษัท เอ็มบีดีเอ แผนกย่อยหนึ่งของแอโรสปาติอาล รุ่น เอ็มเอ็ม 38 ถูกยิงจากฐานปล่อยบนเรือ ในปี ค.ศ. 1967
เอ็กโซเซต์ เอ็มเอ็ม 40 เป็นรุ่นล่าสุดที่ได้มีการพัฒนา รัศมีการยิง 180 กิโลเมตรมีระบบนำทางจีพีเอส-ไอเอ็นเอส สามารถโจมตีเป้าหมายที่อยู่ตามแนวชายฝั่งได้
เอไอเอ็กซ์คอนเน็ก

เอไอเอ็กซ์คอนเน็ก (อังกฤษ: AIX Connect) หรือชื่อเดิม แอร์เอเชียอินเดีย (อังกฤษ: AirAsia India) เป็นอดีตสายการบินราคาประหยัดสัญชาติอินเดีย ที่มีสำนักงานใหญ่ในเบงคลูรู รัฐกรณาฏกะ และเป็นสายการบินลูกของแอร์อินเดียลิมิเต็ด ซึ่งอยู่ภายใต้ทาทากรุ๊ป สายการบินก่อตั้งขึ้นผ่านการทำกิจการร่วมค้าระหว่างทาทา ซันส์และแคปปิตอล เอ เบอร์ฮาด โดยเริ่มดำเนินงานในเดือนมิถุนายน ค.ศ. 2014 ผ่านฐานการบินหลักที่ท่าอากาศยานนานาชาติเกมเปโควทา ตั้งแต่ปี 2020 ถึง 2022 แคปปิตอล เอทยอยขายหุ้นในสายการบินให้แก่ทาทาซันส์ ในเดือนธันวาคม ค.ศ. 2022 ภายหลังจากที่ทาทาซันส์ถือกรรมสิทธิ์ในสายการบินทั้งหมด แอร์เอเชียอินเดียได้เปลี่ยนชื่อเป็น ไอเอเอ็กซ์คอนเน็ก ก่อนที่จะควบรวมกิจการกับแอร์อินเดียเอกซ์เพรส
สายการบินเลิกดำเนินการในชื่อ แอร์เอเชียอินเดีย ตั้งแต่วันที่ 31 ตุลาคม ค.ศ. 2023 โดยสายการบินเริ่มหันมาดำเนินการเที่ยวบินให้แก่แอร์อินเดียเอกซ์เพรส เมื่อวันที่ 1 ตุลาคม ค.ศ. 2024 เอไอเอกซ์คอนเน็กควบรวมกิจการเข้ากับแอร์อินเดียเอกซ์เพรส
กิจการองค์กร

แอร์เอเชียอินเดียมีสำนักงานใหญ่ในเบลคลูรู ประเทศอินเดีย ก่อนการก่อตั้งสายการบิน โทนี เฟอร์นันเดซ ผู้ก่อตั้งกลุ่มสายการบินแอร์เอเชีย ประกาศว่าเขาต้องการให้ รัตตัน ทาทา ดำรงตำแหน่งประธานสายการบิน แต่รัตตันปฏิเสธ แม้ว่าในภายหลังเขายินยอมเป็นที่ปรึกษาหลักให้กับคณะกรรมการบริหารแอร์เอเชียอินเดียก็ตาม เมื่อวันที่ 15 พฤษภาคม ค.ศ. 2013 แอร์เอเชียอินเดียได้แต่งตั้ง มิททู ชานดิลยา ที่ปรึกษาฝ่ายบริหาร ให้ดำรงตำแหน่งซีอีโอของสายการบิน หนึ่งเดือนต่อมา ในวันที่ 17 มิถุนายน เอส. รามาทุราย รองประธานบริหารของทาทาคอนซัลแทนซีเซอร์วิส ได้รับการแต่งตั้งเป็นประธานของสายการบิน ในเดือนเมษายน ค.ศ. 2016 อามาร์ อาโบรล ได้ขึ้นรับตำแหน่งซีอีโอ แทนที่มิทตู จันดิลยา มีรายงานว่าในเดือนมิถุนายน ค.ศ. 2018 อามาร์ อาโบรลได้ลาออกจากตำแหน่ง และในเดือนตุลาคม ค.ศ. 2018 แอร์เอเชียอินเดียได้ประกาศว่า สุนิล ภาสคาราน ได้รับการแต่งตั้งให้เป็นกรรมการผู้บริหารและซีอีโอของสายการบิน
ไซรัส มิสทรี อดีตประธานบริษัททาทากรุ๊ป กล่าวหาว่ามีการละเลยการกำกับดูแลกิจการระหว่างหุ้นส่วนร่วมทุนทั้งสองราย
จุดหมายปลายทาง > ข้อตกลงการบินร่วม

เอไอเอ็กซ์คอนเน็กเคยมีข้อตกลงการบินร่วมกับสายการบินต่างๆ ดังต่อไปนี้:
แอร์อินเดีย (สายการบินแม่)
ฝูงบิน

เอไอเอ็กซ์คอนเน็กเคยให้บริการเครื่องบินต่างๆ ในฝูงบินดังนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| แอร์บัส เอ320-200 | 7 | 2014 | 2020-2021 | โอนย้ายให้แก่กลุ่มสายการบินแอร์เอเชีย |
| แอร์บัส เอ320-200 | 23 | 2014 | 2024 | โอนย้ายให้แก่แอร์อินเดียเอกซ์เพรส |
| แอร์บัส เอ320นีโอ | 5 | 2020 | 2024 | โอนย้ายให้แก่แอร์อินเดียเอกซ์เพรส |
ดูเพิ่ม

แอร์เอเชีย
แอร์อินเดีย
แอร์อินเดียเอกซ์เพรส
แอร์บัส เอ320นีโอของแอร์เอเชียอินเดีย